S-146/2021

Mál þetta, sem dómtekið var 24. febrúar sl., er höfðað með ákæru, útgefinni af lögreglustjóranum á höfuðborgarsvæðinu 12. janúar 2021, á hendur A-kk-þgf V-kk-þgf V-kk-þgf, kt. [...], [...], [...], fyrir eftirtalin hegningar- og umferðarlagabrot:

1. Fyrir umferðarlagabrot með því að hafa, föstudaginn 14. febrúar 2020, ekið bifreiðinni [...] sviptur ökurétti og óhæfur til að stjórna henni örugglega vegna áhrifa ávana- og fíkniefna og slævandi lyfja (í blóði mældist alprazólam 20 ng/ml, amfetamín 55 ng/ml, klónazepam 9,6 ng/ml, metamfetmín 40 ng/ml og metýlfenidat 25 ng/ml) um Engihjalla á móts við Iceland verslunina í Kópavogi, þar sem lögregla stöðvaði aksturinn.

Telst þetta varða við 1., sbr. 2. mgr. 48. gr., 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

2. Fyrir tilraun til þjófnaðar með því að hafa, mánudaginn 24. febrúar 2020, brotist inn um glugga að Gljúfrasteini í Mosfellsbæ, í því skyni að stela þaðan ótilgreindum munum, en frá horfið þegar heyrðist í öryggiskerfi á vettvangi.

Telst þetta varða við 244. gr., sbr. 20. gr. almennra hegningarlaga nr. 19/1940.

3. Fyrir þjófnað með því að hafa, mánudaginn 24. febrúar 2020, í félagi með öðrum manni farið inn í bílskúr að [...] á Kjalarnesi og stolið þaðan Skyway Luggage ferðatösku, skóm, fóta hlífum, bak hlíf og hlífðargalla, allt að óþekktu verðmæti.

Telst þetta varða við 244. gr. almennra hegningarlaga nr. 19/1940.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. gr. laga nr. 77/2019.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga. Verjandi ákærða krefst vægustu refsingar sem lög leyfa og að refsing verði bundin skilorði. Þá krefst verjandi hæfilegrar þóknunar sér til handa.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í [...]. Samkvæmt framlögðu sakavottorði, dagsettu 6. janúar 2021, á ákærði að baki sakarferil sem nær aftur til ársins 2006. Það sem kemur til skoðunar við ákvörðun refsingar í máli þessu er dómur frá 8. júlí 2013 þar sem ákærða var gert að greiða sekt fyrir meðal annars akstur undir áhrifum ávana- og fíkniefna. Var ákærði jafnframt sviptur ökurétti í 8 mánuði frá 30. október 2013. Ákærða var gert að greiða sekt með lögreglustjórasátt 16. apríl 2014 fyrir akstur sviptur ökurétti. Með dómi 8. maí 2014 var ákærða gert að greiða sekt fyrir akstur undir áhrifum slævandi lyfja og ávana-og fíkniefna og akstur sviptur ökurétti. Var ákærði sviptur ökurétti í þrjú ár frá 28. júní 2014. Var dómurinn hegningarauki við framangreinda lögreglustjórasátt frá 16. apríl 2014. Með dómi 8. október 2015 var ákærða gert að sæta fangelsi í sex mánuði, skilorðsbundið í tvö ár, fyrir líkamsárás, brot gegn barnaverndarlögum, ölvunarakstur og akstur sviptur ökuréttindum. Var ákærði jafnframt sviptur ökurétti ævilangt. Þá var ákærða gert að sæta fangelsi í 10 mánuði, skilorðsbundið í eitt ár, með dómi 2. október 2017, fyrir brot gegn 1. mgr. 106. gr. almennra hegningarlaga nr. 19/1940. Nú síðast var ákærða með dómi 8. apríl 2019 gert að sæta fangelsi í 11 mánuði, þar af voru 10 mánuðir skilorðsbundnir í tvö ár, fyrir akstur sviptur ökurétti. Með dóminum var skilorðsbundin refsing dóms frá 2. október 2017 tekin upp og ákærða gerð refsing í einu lagi, sbr. 60. gr. almennra hegningarlaga nr. 19/1940. Að öðru leyti hefur sakarferill ákærða ekki áhrif við ákvörðun refsingar.

Samkvæmt framangreindu verður við ákvörðun refsingar við það miðað að ákærða sé nú í fjórða sinn gerð refsing fyrir akstur sviptur ökurétti og í fjórða sinn fyrir akstur undir áhrifum ávana- og fíkniefna, innan ítrekunartíma í skilningi 3. mgr. 71. gr. almennra hegningarlaga nr. 19/1940.

Með broti samkvæmt 1. tölul. í ákæru sem ákærði er nú sakfelldur fyrir hefur ákærði rofið skilorð eldri dóms frá 8. apríl 2019. Með vísan til 60. gr. almennra hegningarlaga nr. 19/1940 ber að taka skilorðsbundna refsingu dómsins upp og gera ákærða refsingu í einu lagi eftir reglum 77. gr. almennra hegningarlaga nr. 19/1940.

Refsing ákærða nú verður því samkvæmt framangreindu að ákveða með hliðsjón af 60. gr. og 77. gr. almennra hegningarlaga nr. 19/1940. Við ákvörðun refsingar er litið til skýlausrar játningar ákærða fyrir dómi og þess er kom fram í máli verjanda ákærða um að aðstæður ákærða séu nú gerbreyttar. Ákærði hafi látið af áfengis- og vímuefnaneyslu í mars 2020 og verið edrú síðan. Ákærði hafi bæði lokið meðferðá Vogi og eftirmeðferð á Vík. Ákærði sé loksins búinn að ná fótfestu í lífinu, sé búinn að stofna fjölskyldu, stundi vinnu og hafi einnig skráð sig í nám. Ákærði hafi að auki leitað sér læknisaðstoðar vegna [...]sem hann hafi lengi glímt við og ber meðferðaraðilum saman um að ákærðihafisýntmikinn bata og eru sammála um að fangelsisvist muni hafa slæm áhrif á þann bata.

Framangreind atriði fá stoð í framlögðum gögnum og vottorðum. Þá er einnig litið til þess að brot þau sem ákærði er nú sakfelldur fyrir voru framin í febrúar 2020, þ. e. áður en ákærði breytti lífi sínu, sbr. framangreint, og hefur ekki gerst brotlegur við lög síðanþá. Að auki er litið til þess að um tilraunarbrot er að ræða í 2. tölul. í ákæru sem leiddi ekki af sér fjártjón. Verður framangreint metið ákærða til refsimildunar, sbr. 2., 5., 8. og 9. tölul. 1. mgr. 70. gr. almennra hegningarlaga nr. 19/1940. Á hinn bóginn er litið til þess að ákærði er nú sakfelldur fyrir ítrekuð umferðarlagabrot, sbr. 1. tölul ákæru, og með þeim brotum rofið skilorð eldri dóms frá 8. apríl 2019, þar sem hann var dæmdur fyrir sömu sakar giftir. Þá er auk þess litið til þess að ákærði er nú sakfelldur fyrir innbrot og þjófnað í félagi með öðrum ótilgreindum aðila, sbr. 3. tölul. ákæru. Verður framangreint metið ákærða til refsiþyngingar, sbr.6. tölul. 1. mgr. 70. gr. og 2. mgr. 70. gr. almennra hegningarlaga nr. 19/1940.

Að öllum framangreindum atriðum virtum, með vísan til sakarefni málsins, játningar ákærða, framlögðum gögnum um jákvæðar breytingar á högum ákærða og að virtum 60. gr. og 77. gr. almennra hegningarlaga nr. 19/1940, þykir refsing ákærða hæfilega ákveðin fangelsi í 1 2 mánuði. Þar sem ákærði hefur ítrekað gerst sekur um umferðarlagabrot og enn á ný rofið skilorð eldri dóms og með vísan til dómvenju, þykir ekki fært að skilorðsbinda refsingu hans með þeim hætti sem hann krefst.

Með vísan til lagaákvæða í ákæru er ákærði sviptur ökurétti ævilangt frá birtingu dóms þessa að telja.

Ákærði greiði málsvarnarþóknun skipaðs verjanda síns, Þ-kk-ef M-kk-ef J-kk-ef lögmanns, 94.240 krónur, að meðtöldum virðisaukaskatti, og 181.046 krónur í annan sakarkostnað.

Af hálfu ákæruvaldsins flutti málið K-kk-nf Ó-kk-nf aðstoðarsaksóknari fyrir S-kvk-þf H. B-x-x s-e-x aðstoðarsaksóknara.

S-kvk-nf D-kvk-nf J-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, A-kk-nf V-kk-nf V-kk-nf, sæti fangelsi í 1 2 mánuði.

Ákærði er sviptur ökurétti ævilangt frá birtingu dómsins að telja.

Ákærði greiði málsvarnarþóknun skipaðs verjanda síns, Þ-kk-ef M-kk-ef J-kk-ef lögmanns, 94.240 krónur og 181.046 krónur í annan sakarkostnað.

S-kvk-nf D-kvk-nf J-kvk-nf